Hr Paul Kunimägi
Kaitseministeerium
Sakala 1
15094 Tallinn
		Teie 23.01.2024 nr 	
			
		Meie 31.01.2024 nr KV-4.1-3.1/24/1488-2	

Kersalu küla Kroonipõllu, Põllu, Lepiku rohumaa 1, Kruusaaugu rohumaa 7 maaüksuste ja lähiala detailplaneeringu kooskõlastamine	

Austatud hr Kunimägi	

Lääne- Harju Vallavalitsus esiatas Kaitseministeeriumile kooskõlastamiseks Kersalu küla Kroonipõllu, Põllu, Lepiku rohumaa 1, Kruusaaugu rohumaa 7 maaüksuste ja lähiala detailplaneeringu Madise küla materjalid. Detailplaneering (DP) on algatatud Lääne-Harju Vallavalitsuse 16.08.2022 korraldusega nr 860.

Detailplaneeringu koostamise eesmärgiks on muuta olemasolevad maatulundusmaad elamumaa sihtotstarbega kruntideks. Planeeringulahendusega on kavandatud moodustada nelikümmend neli krunti. Neljakümne neljast krundist kolmkümmend seitse määratakse elamumaaks, üks üldkasutatavaks maaks, kaks tootmismaaks ja neli transpordimaaks.

DP ala asub Klooga HV ja lasketiiru piiranguvööndis. 

Kaitsevägi (KV) kooskõlastab Kersalu küla Kroonipõllu, Põllu, Lepiku rohumaa 1, Kruusaaugu rohumaa 7 maaüksuste ja lähiala detailplaneeringu, kuid märgib, et detailplaneeringule tuleks lisada märkusena järgmised punktid:
•	arvestada asjaoluga, et läheduses asub KV Klooga harjutusväli (HV), millest tulenevalt võib olla piirkonnas tavapärasest suurem müra (nt laskmised). KV Klooga HV-le peavad jääma kehtima käesoleval hetkel sõlmitud kokkulepped ja kehtestatud kasutamise kord. 
•	arvestada asjaoluga, et KV kasutab teed nr 11199 Põllküla-Madise Paldiski linnakust Klooga HV-le liikumiseks, millest tulenevalt on piirkonnas tihedam KV transpordivahendite liikumine. KV sõidukitele peab olema tagatud tee kasutamine vastavalt käesoleval hetkel sõlmitud kokkulepetele ja kehtestatud kasutamise korrale.

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülema asetäitja (võimearendus)	

Peeter Subbi 717 1520
peeter.subbi@mil.ee